钦定古今图书集成/明伦汇编/氏族典/第164卷 > 《廖用贤尚友录》 > 潘夙
## 钦定古今图书集成/明伦汇编/氏族典/第164卷 > 《廖用贤尚友录》 > 潘夙

按《宋史潘夙传》：“夙字伯恭，郑王美从孙也。天圣中，上
书论时政，授仁寿主簿。久之，知韶州，擢江西转运判官，提点广西、湖北刑狱。邵州蛮叛，湖南骚动，迁转运
使，专制蛮事，督兵破其团峒九十。徙知滑州，改湖北
转运使，知桂州。坐在湖北时匿名书诬判官韩绎，谪
监随州酒税，起知光化军。大臣以将帅才举之，易端”
州刺史，再迁徙鄜州。召对，访交、广事称旨，迁司封郎
中、直昭文馆，复知桂州，徙河北转运使，历度支、盐铁
副使、知河中府。章惇察访荆湖，讨南北江蛮猺，陈夙
忧边状，以知潭州。再迁光禄卿，知荆南、鄂州。卒，年七
十。